નડિયાદ શહેરમાં બુધવારે રાત્રીના ૮.૩૦ વાગ્યા પછી ધોધમાર વરસાદ પડ્યો હતો. જેના કારણે ઠેરઠેર પાણી ભરાઇ ગયા હતા. જ્યારે ગળતેશ્વર તાલુકામાં ૪૧ મિમિ વરસાદ વરસ્યો હતો. જેના કારણે તાલુકાના અમૂક ગામોમાં વરસાદી પાણી ભરાઇ જવાના બનાવથી નિચાણવાળા ઘરોમાં પાણી ઘુસી ગયા છે. જેથી સ્થાનિક રહીશો પારાવાર મુશ્કેલીમાં મૂકાઇ ગયા હતા. જ્યારે ડભાલી ગામમાં પાણી ભરાઇ જતાં ગ્રામજનોને ગામની બહાર નીકળવું મુશ્કેલ બની ગયું છે. આ ઉપરાંત આ ગામને જોડાતા માર્ગ ઢીંચણસમા પાણી ભરાઇ જવાથી રસ્તો બંધ થઇ ગયો હતો.